એશિયાના શેરબજારમાં ચીનમાં બે ટકાથી વધુનો ઘટાડો થયો હોવા છતાં અન્ય શેરબજારોમાં વેચવાલી જોવાઈ નહોતી. આનાથી વિરૂદ્ધ યુરોપના શેરબજાર મજબૂત રહ્યા હતા અને જર્મનીનો ડેક્સ આંક બે ટકાથી વધુ ઊંચકાયો હતો. યુરોપના શેરબજારોમાં ઇટાલીની ક્રાઇસિસ થાળે પડવાની આશા પાછળ સુધારો હતો. માર્કેટ એનાલિસ્ટ હેમાંગ ભાવેના જણાવ્યા અનુસાર, જો વૈશ્વિક શેરબજારમાં ઝડપથી સ્થિરતા આવશે તો ભારતીય શેરબજાર પર તેની પોઝિટીવ અસર થશે અને નિફ્ટી 10,430ની ઊપર બંધ આવે તો જ માર્કેટ કોન્સોલિડેશન તબક્કામાં આવશે. આ લેવલ બજાર કુદાવે તો નિફ્ટી 10,000થી 10,650ની રેન્જમાં અથડાઈ જવાની સંભાવના તેમણે વ્યકત કરી હતી.